b'\n_START_ARTICLE_\nCesar Itoku\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Itokujev potomec cesar Sud\xc5\xbein je prvi, za katerega sklepajo, da je dejansko obstajal. Ime Annej-tenno mu je bilo dodeljeno posmrtno v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato. V Kod\xc5\xbeikiju in Nihon \xc5\xa0okiju sta zabele\xc5\xbeena samo njegovo ime in rodoslovje. Bil naj bi sin cesarja Anneja in princese Nunasoko-Nakacu, vnukinje kami\xc2\xa0Koto\xc5\xa1iro-Nu\xc5\xa1i.\xc2\xa0_NEWLINE_Trenutno ima kljub pomanjkanju dokazov o obstoju lastno cesarsko posve\xc4\x8deno sveti\xc5\xa1\xc4\x8de (misasagi) z mavzolejem v Ka\xc5\xa1ihari, imenovano Unebi-yama no minami no Manago no tani no e no misasagi. Uvr\xc5\xa1\xc4\x8dajo ga kot tretjega med osmimi nedokumentiranimi cesarji (\xe6\xac\xa0\xe5\x8f\xb2\xe5\x85\xab\xe4\xbb\xa3 "Ke\xc5\xa1\xc5\xa1i-ha\xc4\x8didaj"), za katere ne poznamo legend, povezanih z njihovimi \xc5\xbeivljenji._NEWLINE_D\xc5\xbeien je dokumentiral, da je vladal iz pala\xc4\x8de Migario-no-mija pri Karuju, del kasnej\xc5\xa1e province Jamato. Bil je drugi ali tretji sin cesarja Anneja, razlogov za njegovo zasedbo prestola pa ni navedenih. Njegovo posmrtno ime pomeni "dobrosr\xc4\x8dna vrlina". Ni dvoma, da je ime kitajskega izvora in budisti\xc4\x8dno po implikaciji, kar nakazuje, da je bilo pridano stoletja kasneje, v \xc4\x8dasu, ko so bile v Kod\xc5\xbeiki zapisane legende o dinastiji Jamato.'